சல்வீன் ஆறு

சல்வீன் ஆறு (Salween river) 2,815 கி.மீ. (1,749 மைல்) நீளமுடையதாகும். இது ஆசியாவின் பன்னிரண்டாவது நீளமான ஆறாகும். திபெத் மேட்டுநிலத்தில் உற்பத்தியாகி சீனா, மியான்மார், தாய்லாந்து ஆகிய நாடுகள் வழியாகப் பாய்ந்து தென்கிழக்கு ஆசியாவில் உள்ள அந்தமான் கடலில் கலக்கிறது. 

குறுகிய மலைப்பாங்கான இதன் படுகையின் பரப்பு 324,000 சதுர கிமீ (125,000 சதுர மைல்). மழைக் காலங்களில் மட்டும் இதன் கழிமுகத்திலிருந்து 90 கி.மீ. வரை கலங்கள் செல்ல முடியும்.

பொது

1930-இல் இந்த ஆற்றைக் கடந்து செல்லும் வணிகப் பாதை தொடர்பாகச் சீனாவுக்கும் மியான்மாருக்கும் ஏற்பட்ட தகராறு சல்வீன் இயக்கம் என்ற பெயரில் இரண்டாம் உலகப்போர் காலத்தி்ல் சண்டையாக உருவெடுத்தது. 

இச்சண்டையில் சீன மற்றும் சப்பானிய படைவீரர்கள் ஆயிரக் கணக்கானோர் மாண்டனர். 20-ஆம் நூற்றாண்டின் பிற்பகுதியில் சல்வீன் ஆறு பாயும் பகுதிகளில் உள்ள மலைகளில் வணிகத்துக்காக மரம் வெட்டும் போக்கு அதிகரித்தது. இதனால் ஆற்றின் சூழியல் பாதிப்படைந்தது.

மேற்கோள்கள்

மேலும் காண்க

பர்மிய ஆறுகள்
திபெத்திய ஆறுகள்
தாய்லாந்தின் ஆறுகள்